

**Кеден одағы Комиссиясының кейбір шешімдеріне өзгерістер енгізу туралы**

Еуразиялық экономикалық комиссия Алқасының 2021 жылғы 23 қарашадағы № 152 шешімі

      Еуразиялық экономикалық одақтың Кеден кодексінің 8-бабының 2-тармағына және 105-бабының 5-тармағына сәйкес Еуразиялық экономикалық комиссия Алқасы **шешті:**

      1. Қосымшаға сәйкес Кеден одағы Комиссиясының шешіміне өзгерістер енгізілсін.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *М. Мясникович* |

|  |  |
| --- | --- |
|  | Еуразиялық экономикалық комиссия Алқасының 2021 жылғы 23 қарашадағы № 152 шешіміне ҚОСЫМША |

**Кеден одағы Комиссиясының шешіміне енгізілетін ӨЗГЕРІСТЕР**

      1. Кеден одағы Комиссиясының 2010 жылғы 20 қыркүйектегі № 378 шешімі:

      а) 1-тармақтың алтыншы абзацы мынадай редакцияда жазылсын:

      "- кедендік құнды кедендік бақылаудың нәтижелерінің сыныптауышы (5-қосымша);";

      б) кедендік құн жөніндегі шешімдер сыныптауышы (5-қосымша) мынадай редакцияда жазылсын:

|  |  |
| --- | --- |
|  | "Кеден одағы Комиссиясының 2010 жылғы 20 қыркүйектегі № 378 шешіміне № 5 ҚОСЫМША |
|  | (Еуразиялық экономикалық комиссия Алқасының 2021 жылғы 23 қарашадағы № 152 шешімінің редакциясында) |

**Кедендік құнды кедендік бақылаудың нәтижелерінің СЫНЫПТАУЫШЫ**

|  |  |
| --- | --- |
| **Коды** | **Атауы** |
| 0 | Тауар декларациясында мәлімделген тауарлардың кедендік құны туралы мәліметтер, өзгертілген жоқ (толықтырылған жоқ) |
| 1 | Тауар декларациясында мәлімделген тауарлардың кедендік құны туралы мәліметтер, өзгертілді (толықтырылды) |
| 2 | Тауар шығарылғанға дейін басталған кедендік декларациялау кезінде мәлімделген тауарлардың кедендік құнына кедендік бақылау жүргізіледі, тауар декларациялары берілгенге дейін шығарылуы жүзеге асырылған тауарларға қатысты - кеден органы декларантқа электрондық құжатты жібергенге дейін басталған не қағаз жеткізгіште және (немесе) Еуразиялық экономикалық одақтың Кеден кодексінің 120-бабының 17-тармағына сәйкес коммерциялық, көліктік (тасымалдық) құжаттарда берілген тауар декларациясына тиісті белгілер қою". |

      2. Кеден одағы Комиссиясының 2010 жылғы 20 мамырдағы № 257 шешімімен бекітілген Тауар декларацияларын толтыру тәртібінің 43-тармағының 2-тармақшасының екінші абзацы мынадай редакцияда жазылсын:

      "Графаның екінші кіші бөлігінде кедендік құнның кедендік бақылау нәтижелерінің сыныптауышына сәйкес коды көрсетіледі.".

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК